**Wilhelm Robert Rasmussen**, døpt Vilhelm Robart Rasmussen, (født 15. juni 1879 i Skien, død 6. desember 1965 i Oslo) var en norsk billedhugger og professor ved Statens kunstakademi.

Fra gipsstøperlære til professor
--------------------------------

Skulptøren Wilhelm Rasmussen med Vidkun Quisling, leder i nazistpartiet Nasjonal Samling (NS), under et nasjonalistisk NS-stevne på Stiklestad i 1944.  Foto: Riksarkivet 
Wilhelm Rasmussens 18 meter høye Olav Tryggvason-monument på torvet i byen ble oppført 1921. Det regnes som et av kunstnerens hovedverk. Foto fra 1960-tallet.  Foto: Trondheim byarkiv 
«Korsfestelsen med Maria og Johannes» modellert av Wilhelm Rasmussen i høygotisk stil på vestfronten av Nidarosdomen
Fra 1892 til 1894 var han i USA sammen med faren. Han begynte siden i gipsstøperlære i Kristiania, og fortsatte snart som student, først under Brynjulf Bergslien og Lars Utne, på Tegneskolen fra 1895 til 1900, så en kort tid i Paris i 1902 og i Italia i 1906. 

Wilhelm Rasmussen arbeidet på Nidarosdomen fra 1907 til 1917, der han hadde hovedansvaret for at skulpturene ble utført i en tilnærmet «høygotisk» stil. Han modellerte selv blant annet korsfestelsesmotivet over inngangen på vestfronten og flere av groteskene rundt omkring på kirken. Seinere, i 1930, formet han sølvkrusifikset på Nidarosdomens korsalter. Han laget flere kjente statuer, blant annet Fredrik II i Gamlebyen i Fredrikstad og Olav Tryggvason på Torvet i Trondheim. Han har også laget tolv figurer i granitt til den tidligere Tønsberg Navigasjonskole oppført 1918–1921. Bygningen er nå Haugar Vestfold Kunstmuseum i Tønsberg. 

Fra 1921 til 1945 var han professor ved Statens Kunstakademi. Der hadde han blant andre Stinius Fredriksen, Ørnulf Bast og Odd Hilt som billedhuggerelever.

Medlemskap i Nasjonal Samling
-----------------------------

Rasmussens bronsebyste av Quisling står utstilt i «krigsrommet» i Justismuseet i Trondheim. Foto: 2019 Allerede fra stiftelsesåret 1933 ble Rasmussen med i Nasjonal Samling (NS), et fascistisk parti som samarbeidet med den tyske, nazistiske okkupasjonsmakten i Norge under andre verdenskrig 1940–1945. I 1941 laget Rasmussen en byste av partiets «fører» Vidkun Quisling. Bysten står i dag utstilt i Justismuseet i Trondheim. 

Wilhelm Rasmussens «NS-monumentet», som bestod av en høy obelisk, trappegang og rundmur, ble innviet på Stiklestad i 1944. Bildet viser NS-lederen Quisling, Rasmussens relieff og søyla med dikt av Per Sivle. Monumentet ble revet rett etter krigen. I 1944 fullførte Rasmussen «NS-monumentet» på Stiklestad i Nord-Trøndelag. Det omfattet en bauta med partiets solkors og dikt av Per Sivle, en trappegang og ringmur, og et relieff av Rasmussen med motiv av vikinger under slaget på Stiklestad. Partiets nasjonalistiske propagandamonument ble revet umiddelbart etter krigen. Stiklestad, Borrehaugene i Vestfold og Hafrsfjord i Rogaland var de viktigste minnestedene for NS. 

NS ble forbudt etter krigen, og som medlem ble Rasmussen fradømt professorstillingen i 1945. Han fikk også færre offentlige oppdrag.

Hans mest omfattende verk var den 34 meter høye «Eidsvollsøylen». I 1925 vant den Stortingets konkurranse om et monument på Eidsvolls plass foran Stortinget i Oslo til minne om Grunnloven. En modell i full størrelse ble prøveoppsatt i 1926, men verket ble ikke fullført før krigen, og på grunn av Rasmussens NS-tilknytning ble planene lagt bort. I 1992 ble denne «Sagasøyla» til slutt oppført i Bøverdalen i Lom.

Av verk etter krigen kan nevnes bronsemonumentet over polfareren Hjalmar Johansen i 1958.

Kunstverk (utvalg)
------------------

* 1914: «Golgata» (kleberstein), Nidarosdomens vestfront
* 1917: Fredrik II» (bronse), Gamlebyen i Fredrikstad. Statuen ble i 2017 gjengitt på et norsk frimerke i anledning Fredrikstads 450-årsjubileum.
* 1921: «Olav Tryggvason», Torvet i Trondheim
* 1920-1922: «12 karyatider», Sjømannsskolen i Tønsberg
* 1923: «Magnus Poulsson», byste (marmor), Nasjonalmuseet/Nasjonalgalleriet i Oslo
* 1929-1931: «Olav Aukrust», byste (bronse), Nasjonalgalleriet
* 1944: «NS-bautaen», stein, Stiklestad
* 1945: «Sagasøylen» eller «Eidsvollssøylen», reist 1992 på Elvesæter i Bøverdalen
* 1958: «Hjalmar Johansen» (bronse), Skien

Galleri
-------

* Wilhelmsens bronsestatue av Frederik III av Danmark og Norge ble reist i 1917 på torget i Gamlebyen i Fredrikstad, byen kongen grunnla i 1567.  Foto: Nasjonalbibliotekets bildesamlingWilhelmsens bronsestatue av Frederik III av Danmark og Norge ble reist i 1917 på torget i Gamlebyen i Fredrikstad, byen kongen grunnla i 1567.  Foto: Nasjonalbibliotekets bildesamling
* Friseutsmykning på Haugar Vestfold Kunstmuseum i Tønsberg med karyatider av Wilhelm Rasmussen 1920-1922  Foto: 2014Friseutsmykning på Haugar Vestfold Kunstmuseum i Tønsberg med karyatider av Wilhelm Rasmussen 1920-1922  Foto: 2014
* Nærbilde av Tryggvason-monumentet I Trondheim   Postkort: Mittet & Co. / Nasjonalbiblioteket]Nærbilde av Tryggvason-monumentet I Trondheim  Postkort: Mittet & Co. / Nasjonalbiblioteket]
* En fullskalamodell av Wilhelm Rasmussens «Fra Hafrsfjord til Eidsvoll» ble satt opp på Eidsvolls plass foran Stortinget i Oslo i 1926.  Postkort: J. H. Küenholdt /NasjonalbiblioteketEn fullskalamodell av Wilhelm Rasmussens «Fra Hafrsfjord til Eidsvoll» ble satt opp på Eidsvolls plass foran Stortinget i Oslo i 1926.  Postkort: J. H. Küenholdt /Nasjonalbiblioteket

Referanser
----------

1. ↑   Artists of the World Online, AKL Online kunstner-ID 00173048[Hentet fra Wikidata]
2. 1 2   Rasmussen, (Robert) Wilhelm, oppført som (Robert) Wilhelm Rasmussen[Hentet fra Wikidata]
3. ↑   Store norske leksikon, Store norske leksikon-ID Wilhelm\_Rasmussen[Hentet fra Wikidata]
4. 1 2   Norsk biografisk leksikon, oppført som Wilhelm Robert døpt Vilhelm Robart Rasmussen, Norsk biografisk leksikon ID Wilhelm\_Rasmussen, besøkt 9. oktober 2017[Hentet fra Wikidata]
5. ↑   Norsk kunstnerleksikon, Norsk kunstnerleksikon ID Wilhelm\_Rasmussen, besøkt 9. oktober 2017[Hentet fra Wikidata]
6. ↑   KulturNav, KulturNav-ID a96fb688-6c9c-4467-8cab-2eb977c96aa6, besøkt 9. oktober 2017[Hentet fra Wikidata]
7. ↑   Norsk biografisk leksikon, Norsk biografisk leksikon ID Wilhelm\_Rasmussen[Hentet fra Wikidata]
8. ↑  (no) Wilhelm Rasmussen i Norsk biografisk leksikon
9. ↑  kildenett.no: *Stiklestadstevnene* Arkivert 25. august 2010 hos Wayback Machine.
10. ↑  Dagbladet.no 6.12.2006 «Kong Harald-statue også avvist»
11. ↑  Fredag ble Fredrikstad 450 år jubileumsfrimerke lansert.; Fredrikstads blad, 16.6.2017

Litteratur
----------

* Arvid Møller (1996). *Billedhuggeren Wilhelm Rasmussen*. Grøndahl Dreyer. ISBN 8250423364.

Eksterne lenker
---------------

* (en) Wilhelm Rasmussen – kategori av bilder, video eller lyd på Commons Rediger på Wikidata
* *Norsk biografisk leksikon* om Wilhelm Rasmussen
* nrk.no 8. mai 2012: *Denne er laget av nazikunstner*
* Søkbar digitalkopi av Arvid Møllers *Billedhuggeren Wilhelm Rasmussen : en søyle i skyggeland* (Grøndahl Dreyer, 1996)

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Norsk kunstnerleksikon **·** Wikistrinda **·** Lokalhistoriewiki **·** Prabook **·** Historisk befolkningsregister **·** BIBSYS **·** Geni **·** VIAF **·** LCCN **·** ISNI **·** ULAN **·** KulturNav
 |